Diari Oficial de la Generalitat Valenciana


Sumari del DOGV 6472, del 03-03-2011 (2011/2111)

Notificació de la sentència dictada en el judici de divorci contenciós número 51/2010.
--------------------------------------------------------------------------------------

### Dades del document

Número de DOGV
:   6472

Data del DOGV
:   03-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/2111


Organisme emissor
:   Jutjat de Violencia Sobre la Dona Número 3 de València

Tipus de document
:   Edicte

Notificació de la sentència dictada en el judici de divorci contenciós número 51/2010. [2011/2111]  
Divorci contenciós 000051/2010  
Demandant: Touria Inoroutan.  
Procurador: María López Usero.  
Demandat: Mohammed Oufari  
Mitjançant aquest edicte faig saber:  
Que en les actuacions de divorci contenciós, seguides amb el número 000051/2010, a instàncies de Touria Inoroutan, contra Mohammed Oufari, en situació de rebel·lia, en les quals el 4 de novembre de 2010 s'ha dictat la sentència, que té la part dispositiva com segueix:  
«Sentència número 46/2010  
Jutgessa que la dicta: Herminia Luisa Rangel Lorente.  
Lloc: València.  
Data: 4 de novembre de 2010.  
Part demandant: Touria Inoroutan.  
Procuradora: María López Usero.  
Part demandada: Mohammed Oufari.  
Objecte del judici: divorcis consensuats.  
Dispositiva  
Estime la petició formulada per la procuradora María López Usero en nom i representació de Touria Inoroutan contra Mohammed Oufari, declare el divorci dels esmentats cònjuges i la dissolució del matrimoni que havien contret, tot establint les mesures següents:  
1. Els fills menors d'edat quedaran en companyia i sota la custòdia de Touria Inoroutan, si bé la pàtria potestat continuarà exercitant-se de mode conjunt per ambdues parts.  
2. Es reconeix al progenitor que no conviu habitualment amb els fills menors el dret de visitar-los, comunicar-se amb ells i tindre'ls en companyia seua, en els termes i en la forma que acorden ambdós pares, procurant el màxim benefici dels fills; en cas de desacord, com a mínim, aquest dret inclourà les qüestions següents: els caps de setmana alterns dissabtes i diumenges des de les 10 hores fins les 20 hores sense pernocta. Aquest mateix règim s'aplicarà durant les vacances.  
3. En concepte de pensió alimentària, Mohammed Oufari pagarà a Touria Inoroutan la quantitat de 400 euros mensuals pels dos fills per mesos anticipats, en dotze mensualitats a l'any, i dins dels cinc primers dies de cada mes. L'esmentada quantitat serà actualitzada amb efectes de l'1 de gener de cada any, d'acord amb la variació experimentada per l'índex de preus al consum establit per l'Institut Nacional d'Estadística o organisme que el substituïsca. Igualment, l'espòs sufragarà la meitat de les despeses extraordinàries que es produïsquen durant la vida dels fills, com operacions quirúrgiques, llargues malalties i anàlegs, prèvia notificació del fet que motiva la despesa i el seu import per a la seua aprovació i en cas de no ser acceptat resoldria el Jutjat.  
4. S'estableix com a pensió compensatòria la quantitat de 200 euros mensuals durant un vigència temporal de dos anys.  
5. No es fa un pronunciament exprés sobre les costes causades.  
Una vegada que aquesta sentència siga ferma, comuniqueu-ho al registre civil on conste inscrit el matrimoni.  
Mode d'impugnació: mitjançant un recurs d'apel·lació davant l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
El recurs no s'admetrà si la part quan l' interposa no acredita haver consignat en l'entitat Banesto i en el compte de dipòsits i consignacions obert a nom d'aquest Jutjat, amb referència a aquest procediment, la quantitat de cinquanta (50) euros en concepte de dipòsit per a recórrer, de conformitat amb la disposició addicional quinzena de a Llei Orgànica del Poder Judicial (introduïda per LO 1/2009, de 3 de novembre); llevat que tinga reconegut el dret a l'assistència jurídica gratuïta.  
Entitat Banesto: compte de dipòsits i consignacions, número de compte 3712/0000/33/0051/10.  
Aquesta és la sentència, que pronuncie, mane i firme».  
I perquè valga de notificació de forma deguda a Mohammed Oufari, en rebel·lia, expedisc i firme aquest edicte.  
València, 11 de febrer de 2011.- La secretària judicial: Inmaculada García Martínez.